નવી દિલ્હી, 24 જુલાઇ: બોધગયાના પ્રસિદ્ધ મહાબોધિમાં થયેલા શ્રેણીબદ્ધ બોમ્બ બાસ્ટમાં ઉપયોગ કરવામાં આવેલા ટાઇમર ગુજરાતમાં બન્યા હતા. તેને ગુવાહાટીની એક દુકાનમાંથી ખરીદ્યા હતા. ગત સાત જુલાઇના રોજ થયેલા બોમ્બ બ્લાસ્ટની તપાસ કરી રહેલી રાષ્ટ્રીય તપાસ એજન્સી (એનઆઇએ)ના સૂત્રોએ જણાવ્યું હતું કે મહાબોધિ મંદિરમાંથી મળી આવેલા બોમ્બ જેમને બાદમાં નિષ્ક્રિય કરવામાં આવ્યા હતા. તેને તપાસ કરતાં જાણવા મળ્યું છે કે આ ટાઇમર ગુજરાતના રાજકોટ સ્થિત કારખાનામાં બનાવવામાં આવ્યા હતા.